Costa i Llobera. Pla de prevenció 2004-2005


Resum elaborat a partir de la informació recollida 

a les reunions de 1r i 2n cicle d’ESO

PREGUNTA 1

Com parlar de les drogodependències amb els fills/es

1. Respecte de la comunicació a l’entorn familiar

Les respostes dels dos cicles coincideixen en la importància de la comunicació en l’àmbit familiar. La majoria dels grups destaquen la necessitat de trobar el moment oportú per establir la comunicació, mitjançant estratègies de diàleg com:  aprofitar un programa de TV, mostrar-nos receptius esperant el moment oportú, etc. Es parla d’assumir una actitud positiva i no autoritària, de manera que quedi clar que no hi haurà represàlies, per tal que no es perdi la confiança en la comunicació.

Centrar la conversa al voltant de les actituds davant del consum, més que sobre la informació de les substàncies, és a dir:  parlar del perquè es consumeix, quines són les necessitats que condueixen al consum, el tema dels valors i sobretot tractar les conseqüències del consum.

2. Respecte dels límits a l’entorn familiar

Hi ha un neguit general al voltant del problema dels límits i de com i quan s’han d’aplicar. Es valora la necessitat que les normes s’ajustin al moment maduratiu dels fills/es; saber quan és l’edat adequada per començar a treballar en l’àmbit familiar el tema del consum. Educar en la responsabilitat, de manera que siguin conscients de les seves accions. També es parla d’educar en la gestió adequada dels diners.

Cal apuntar que l’educació en els límits no s’ha de començar en l’adolescència, quan ja és massa tard, sinó que s’ha de començar molt abans, quan el nen o nena és petit, per tal que els vagi interioritzant en el seu procés maduratiu.

A vegades és el mateix entorn familiar el que pot arribar a facilitar el consum. Pares massa permisius o que volen apropar-se als seus fills/es amb una mistat mal entesa, pot confondre l’adolescent i transmetre un missatge ambigu que no afavoreix la prevenció. Per tant, demanar responsabilitat als nostres fills/es, però nosaltres ser coherents amb el missatge.

La detecció a temps és un altre tema que es considera important. Cal observar possibles actituds sospitoses en els fills i filles, com canvis de comportament, variacions d’ànim, baixada dels resultats acadèmics, etc.

La pressió del grup d’amics és un altre dels temes que han sortit. Cal conèixer els amics dels nostres fills/es i propiciar el contacte i la relació amb ells. Hem d’educar en l’autonomia i el criteri propi de manera que l’individu quedi reforçat davant del grup, és a dir,  que cada cop sigui més fàcil dir “no”.

3. Respecte del consum

Una fet que preocupa és la “normalització” del consum i la contradicció dels missatges socials. Per una banda es lluita contra la droga i per altra apareixen missatges contradictoris per part de diferentes sectors socials que sembla que la defensen. Els caps de setmana i, en general, el temps d’oci, es consideren moments de risc que s’han de treballar educativament des de la família i l’escola.

Quan es parla de consum, no hem de centrar la qüestió únicament en el “cannabis”, cal parlar també d’altres drogues, del alcohol i el tabac. Preocupa especialment l’inici d’aquest consum, que es constata que cada cop és dóna en nois i noies més joves. El “porro” es converteix en un instrument socialitzador que a determinats edats pot esdevenir un ritual d’iniciació. Per tant, cal fer una prevenció eficaç des de casa i l’escola prèviament a les activitats escolars de risc, com per exemple els campaments.

4. Altres propostes

Es parla també de trobar alternatives al consum, com per exemple fer servir l’oci com a estratègia. Activitats com el teatre o l’esport es diu que poden ajudar a desviar l’atenció dels joves del consum. 

Els models de lleure s’han de plantejar al llarg de tota la vida i han de donar sortida satisfactòria a les necessitats de cada edat i no únicament durant l’adolescència. 

També es proposa apropar-los a fonts d’informació adequades a l’edat, com xerrades informatives, exposicions sobre el tema, etc.

PREGUNTA 2

Quina relació s’ha d’establir entre l’Escola i la família

1. Respecte de la comunicació escola-família

Tots els grups de discusió donen una importància principal a la comunicació entre la família i l’escola en els dos sentits. Sobretot s’insisteix en que la comunicació sigui ràpida i eficaç i no esperar a que el problema estigui ja massa declarat. Cal que el professorat i els tutors, davant de possibles sospites, comuniquin qualsevol incidència significativa a les famílies per poder prendre mesures a temps. De la mateixa manera les famílies han de fer l’acció recíproca.

Alguns grups demanen més imformació de com l’escola tracta el problema, és a dir: els protocols que es segueixen quan es detecta el consum, les sancions que s’apliquen, les mesures preventives que es fan servir (programes d’orientació, intervencions individuals des de la tutoria, etc.), la valoració que es fa des dels equips de professorat, etc.

Cal que l’escola i la família sàpiguen fer ús de la informació per tal d’evitar estigamatitzacions, mobbing, etc.; s’insisteix que ha de ser l’escola la mediadora i la que ha de centralitzar la informació, per tal de garantir una objectivitat i adequada gestió de la informació. Els elements que determinen la rellevància del paper de l’escola com a mediadora són:  la centralització de la informació, el tractament del problema en el grup d’alumnes, el creuament de les dades rebudes i la confidencialitat.

La majoria dels grups considera que cal fer més reunions de les famílies per cicles i també que l’escola organitzi algunes xerrades informatives a càrrec d’especialistes.

Dins del pla de prevenció es poden fer activitats d’impacte, analitzant casos concrets de drogadicció i valorar després les conseqüències, per exemple:  presentant casos de persones que hagin superat l’adicció, experiències greus que facin reflexionar, etc. També que es treballin els grups d’alumnes de risc des de l’acció tutorial.

Es considera molt important que des de l’escola hi hagi un reforç de l’autoestima dels alumnes i es facin treballs de grup, debats, escenificacions, confrontacions d’opinió, etc.

2. Respecte del treball amb el professorat

L’actitud del professorat es valorada com essencial en tot el procés. Cal que el professorat transmeti un missatge comú davant del consum, que s’allunyi de postures autoritàries i s’apropi a plantejaments més dialogants, al temps que s’apliquen les mesures correctives adequades.

Un aspecte a tenir en compte és la informació a l’alumnat, per tal que hi hagi consciència que “es fan coses”. En alguns casos és interessant que el grup s’assabenti de les mesures preses amb alumnes consumidors perquè hi hagi un cert exemplarisme i això pugui tenir un efecte disuasori.

3. Respecte de les sancions i límits a l’escola

La majoria dels grups considera molt important augmentar el control al recinte i entorn escolar. Controlar els punt possibles de venda i sobretot darrera dels barracons, que són espais habitualment poc controlats.  L’escola ha de posar més clarament els límits.

Es parla de la necessitat de prendre mesures policials (guàrdia urbana comunitària) a l’entorn de l’escola, sobretot intentant detectar el tràfic, que s’ha d’erradicar per combatre amb èxit el consum.

Cal sancionar els casos de consum reincident, seguint un protocol gradual de sancions prohibint de forma taxativa el consum de tabac i drogues dins del recinte escolar.

BUIDAT DE LES DIFERENTS APORTACIONS 

DELS GRUPS DE DISCUSSIÓ

PREGUNTA 1

Com parlar de les drogodependències amb els fills

Temes tractats als grups de debat
Vegades que ha sortit cada tema


1r Cicle
2n Cicle

Respecte de la comunicació a l’entorn familiar

És un problema de coneixement i informació:  pares-fills, família-escola.
3


No preocupa tant un consum esporàdic com un consum continuat, un hàbit diari.
1
3

Importància de la comunicació a la família. Aprofitar els moments oportuns:  pel·lícules, amics, etc.
5
5

Pèrdua de confiança en la relació pares-fills en aquesta etapa.

3

Parlar al voltant de les actituds de consum, el perquè es consumeix, el perquè es necessita consumir, problema dels valors...

1

Importància del treball en grup de les famílies i compartir aquest treball amb els fills/es
1
1

Importància del grup d’amics. Conèixer els amics. Com s’ha de parlar amb ells i com s’ha de lluitar contra la pressió de grup.
3
3

Parlar a casa de les conseqüències del consum.
1
1

Necessitat de fer sessions informatives per a pares per part d’especialistes.
2


Respecte del límits a l’entorn familiar

Importància de posar límits, normes ajustades a l’edat, que haurien d’estar treballades a la família
1
4

Reforçar habilitats socials, reforçar l’individu davant del grup, que es sàpiga dir “no”.
1


Controlar els diners.
2


Reben missatges confusos dels mateixos pares, que beuen i fumen...
1


Cal observar possibles actituds sospitoses en els fills:  canvis de comportament, de caràcter...
1


Coherència a l’entorn familiar: que siguin responsables, però nosaltres ser coherents.
1


Donar pautes perquè els fills/es tinguin criteri.
1


Donar als fills/es la responsabilitat del consum.

1

Respecte del consum

Preocupa la normalització del consum i el consum dels caps de setmana.

1

El alcohol i el tabac és un problema tan important com el dels porros.

2

Preocupa l’inici del consum (el porro constitueix ara el ritual d’iniciació) i com s’ha de fer una prevenció eficaç (Menorca).
1


Preocupa la facilitat de l’accés a la droga que té el jovent, la influència dels ambients en aquesta edat.
1
1

Altres propostes

Exposicions, etc. (exposició itinerant “A  tota pastilla”)
1


Fer servir l’oci com a estratègia: teatre, esport, etc.
3
2

PREGUNTA 2

Quina relació s’ha d’establir entre l’Escola i la família

Temes tractats als grups de debat
Vegades que ha sortit cada tema


1r Cicle
2n Cicle

Respecte de la comunicació Escola-família

Importància d’una comunicació en els dos sentits: família-Escola, Escola-família. Treballar en la coherència. Necessitat que la comunicació sigui ràpida. Comunicar també si hi ha alguna sospita.
5
5

Per afavorir la comunicació cal que als alumnes els hi quedi clar que no hi haurà represàlies.
1


No se sap com actua l’Escola quan detecta casos de consum.
2


Que l’Escola informi els pares sobre l’estat del consum al Centre i de les mesures preventives i correctives que s’estan aplicant.
1
3

L’Escola i la família han de saber utilitzar la informació d’altres nois i noies, per tal d’evitar estigmatitzacions i mobbing.

1

Fer més reunions com aquesta (de cicle)  a l’Escola
2
1

Respecte de l’atenció a l’alumnat

L’Escola hauria d’incentivar la implicació dels alumnes: exposicions davant dels companys, millorar l’oratòria, augmentar la responsabilitat. 
1
1

Fomentar les activitats esportives i compensatòries.
1


Analitzar casos concrets de drogadicció i valorar les conseqüències:  tractar el tema presentant casos degradats o persones que han superat l’adicció.
2
2

Que es treballin els grups d’alumnes de risc en el context global de l’acció tutorial
1
1

Reforçar l’autoestima dels alumnes

1

Fer amb els alumnes treballs de grup, debats, escenificacions, confrontacions d’opinions, labor social...
1


Respecte del treball amb el professorat

Actitud del professorat respecte del consum. El professor ha d’avisar els pares inclús davant del grup (exemplarisme). Donar confiança al professorat.

2

Major contacte de professors i pares.
1


Respecte de les sancions i límits a l’Escola

Augmentar el control al recinte i entorn de l’Escola:  assistència, punts de venda, zona dels barracons...
1
3

Mesures policials a l’entorn de l’Escola, sobretot intentant detectar qui trafica.

1

L’Escola ha de posar més clarament els límits

1

Sancionar els casos reincidents de consum. Prohibició taxativa del consum de tabac i drogues dins del recinte escolar.

2

PLA DE PREVENCIÓ 

Reunió de delegats de mares i pares 

19 de maig de 2005

Ordre del dia:

· Posada en comú del buidat dels grups de discussió de les reunions de mares i pares de 1r i 2n Cicle d’ESO.

· Valoració de la dinàmica de les reunions

· Continuïtat del Pla de Prevenció

· Altres qüestions.

